KOMISSION ASETUS (ETY) N:o 1305/80,
annettu 29 päivänä toukokuuta 1980,
asetuksen (ETY) N:o 2044/75 muuttamisesta kolmannentoista kerran voin vientitodistusten osalta, asetuksesta (ETY) N:o 2730/79 poikkeamisesta tämän tuotteen tuen maksamisen osalta sekä asetuksen (ETY) N:o 210/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1761/78(), ja erityisesti sen 13 artiklan 3 kohdan, sen 17 artiklan 4 kohdan ja sen 28 artiklan,
maito- ja maitotuotealan vientitukien myöntämistä koskevista yleisistä säännöistä sekä niiden suuruuden vahvistamisperusteista 28 päivänä kesäkuuta 1968 annetun neuvoston asetuksen (ETY) N:o 876/68(), sellaisena kuin se on viimeksi muutettuna asetuksella (ETY) N:o 2429/72(), ja erityisesti sen 6 artiklan 2 kohdan toisen alakohdan ja 3 kohdan,
sekä katsoo, että
komission asetuksen (ETY) N:o 2044/75(), sellaisena kuin se on viimeksi muutettuna asetuksella (ETY) N:o 1046/80(), 2 artiklan 2 ja 3 kohdan mukaisesti kaiken voin viennin edellytyksenä on vientitodistuksen esihäminen, johon on pakollisena merkittävä määrämaa, jos tukea ei ole ennalta vahvistettu,
jotta voin viennin kehitystä olisi mahdollista seurata hyvin läheltä, on tarpeen säätää määräpaikan ilmoittamisesta kaikissa kyseisen tuotteen vientitodistuksissa ja tämän pakollisen määräpaikan noudattamisen takaamiseksi on edellytettävä, että todistetaan tuotteen saapuneen määräpaikkaansa ennen kuin maksetaan osa tuesta; tästä syystä on syytä säätää erityissäännöksistä, jotka poikkeavat komission asetuksessa (ETY) N:o 2730/79() ja komission asetuksessa (ETY) N:o 798/80() säädetyistä säännöksistä; määräpaikka on ilmoitettava komission asetuksen (ETY) N:o 1098/68(), sellaisena kuin se on viimeksi muutettuna asetuksella (ETY) N:o 242/80(), liitteen määritelmien mukaisesti,
komission asetusta (ETY) N:o 210/69(), sellaisena kuin se on viimeksi muutettuna asetuksella (ETY) N:o 646/80(), on mukautettava tämän vuoksi jäsenvaltioiden asiasta toimitettavien tiedonantojen osalta, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2044/75 5 artiklan 5 kohta kohdilla seuraavasti:
"5. Yhteisen tullitariffin alanimikkeisiin 04.02 A II b 1, 04.02 B I b 2 aa ja 04.03 B kuuluvien tuotteiden 2 artiklan 3 kohdassa tarkoitettu vientitodistushakemus sekä tämä vientitodistus sisältävät kohdassa 13 maininnan määrämaasta."
Todistus velvoittaa viemään tähän maahan.
6. Yhteisen tullitariffin alanimikkeeseen 04.03 A kuuluvien tuotteiden osalta vientitodistushakemus, huolimatta siitä, onko sen tuki ennalta vahvistettu tai vahvistamaton, ja tämä todistus sisältää kohdassa 13:
a) maininnan yhdestä seuraavista asetuksen (ETY) N:o 1098/68 mukaisista määräpaikoista:
P vyöhyke C 1
P vyöhyke C 2
P muut määräpaikat kuin vyöhykkeet C 1 ja C 2;
b) maininnan kolmansissa maissa olevasta määräpaikasta tai erityisestä määräpaikasta.
Todistus velvoittaa viemään a alakohdassa tarkoitettujen säännösten mukaisesti ilmoitettuun määräpaikkaan.
7. Yhteisen tullitariffin alanimikkeeseen 04.03 A kuuluvien tuotteiden tuen maksamiseen sovelletaan seuraavia erityisiä säännöksiä:
a) Poiketen siitä, mitä asetuksen (ETY) N:o 2730/79 9 artiklan 1, 21 ja 24 kohdassa säädetään, mainitun asetuksen 9 artiklan 1 kohdan toisessa luetelmakohdassa tarkoitetun todisteen esittämisen perusteella maksetaan 85 prosenttia kyseisen viennin tuen määrästä, sanotun kuitenkaan rajoittamatta tämän asetuksen 10 artiklan soveltamista.
b) Jos tuki maksetaan etukäteen, 85 prosenttia kyseiseen vientiin sovellettavasta tuen määrästä korvaa asetuksen (ETY) N:o 798/80 6 artiklan 3 kohdan ensimmäisen virkkeen soveltamisesta aiheutuvan määrän.
c) Tuen jäljelle jäävä määrä maksetaan, kun on esitetty todiste siitä, että tuote on viety yhteen 6 kohdan a alakohdan mukaisista pakollisista määräpaikoista kolmansissa maissa.
Asetuksen (ETY) N:o 2730/79 20 artiklan 2,3,4,5 ja 6 kohtaa on sovellettava.
d) Kyseiseen vientiin sovellettavan tuen määrä on tämän kohdan mukaisesti:
P ennalta vahvistettu määrä, jos tuki on ennalta vahvistettu,
P jos tukea ei ole ennalta vahvistettu, sen päivän mukainen määrä, jolloin viennin tullimuodollisuudet täytetään, tai sen päivän mukainen määrä, jolloin asetuksen (ETY) N:o 798/80 3 artiklan 2 kohdassa tarkoitettu maksuilmoitus hyväksytään."
2 artikla
1. Asetuksen (ETY) N:o 2044/75 5 artiklan 7 kohdan säännöksiä sovelletaan ainoastaan:
a)
sellaiseen voihin, jonka yhteisöstä viemistä koskevat tullimuodollisuudet on täytetty tämän asetuksen voimaantulopäivän jälkeen;
b)
sellaiseen voihin, joka kuuluu asetuksen (ETY) N:o 565/80 5 artiklassa tarkoitetun järjestelmän alaisuuteen tämän asetuksen voimaantulopäivän jälkeen.
2. Asetuksen (ETY) N:o 2044/75 5 artiklan 7 kohdan säännöksiä ei kuitenkaan sovelleta 1 kohdan a ja b alakohdassa tarkoitettuihin tapauksiin, jos käytetty todistus on pyydetty ennen tämän asetuksen voimaantulopäivää.
3 artikla
Lisätään asetuksen (ETY) N:o 210/69 6 artiklan 1 kohdan toiseksi viimeiseen alakohtaan virke seuraavasti:
"Yhteisen tullitariffin alanimikkeeseen 04.03 A kuuluvan voin vientitodistuksia koskevissa tiedonannoissa on oltava asetuksen (ETY) N:o 2044/75 5 artiklan 6 kohdan b alakohdan mukaisesti maininta hakemuksen kohdassa 13 määräpaikasta kolmansissa maissa tai erityisestä määräpaikasta."
4 artikla
Tämä asetus tulee voimaan 30 päivänä toukokuuta 1980.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä toukokuuta 1980.